Hadooh 2 kynta duna neh i takit u ADM ka EJH ya ka Amita hajrong i jia ha ka 8 tarik – Wyrta
Hadooh 2 kynta duna neh i takit u ADM ka EJH ya ka Amita hajrong i jia ha ka 8 tarik
Shillong: U Additional Deputy Magistrate (ADM) ka East Jaiñtia Hills District, u SS Syiemlieh da chimpor u hadooh 2 kynta duna wow takit ya ka Amita Sangma hajrong i chah thombor yong ka wa ka President ka CSWO, ka Agnes Kharshiing, iwa da jia ha ka 8 tarik uni u bnai ha ka chnong Shohshrieh, EJH.
Katkam ka chithi wa da phah cha kini ki ar ngut, u ADM da khut hajir u ya ki ha NEIGRIHMS Hospital ynnin ka sngi heipor 11 waje i step, tangwa neidaw wa dang em ki ha i chitom da lai takit hi ha ka tai ka thaw sumaar, ha ini i lai takit da pynyang u ya ka Amita hadooh le kynta tam neibhah da yaklam u wa ka manda poi i por 2:40 i janmiet wei ka takit da neh ko 2 kynta duna.
Hawa pyrchang wow kylli iwon iwon na uni u sahep hadien wa da mih u na kamra ka Amita, da kyntait u wow pyntip neidaw wa ym em e bor ha oo wow klam hajrong kani ka takit.
Tangwa da pyntip donhi u wa i wan takit man ko katkam wa phah da u Deputy Commissioner ka District uwa da e por 15 sngi wow pyndep ya kani ka takit.
“Daw chem chitom wow phah ya ka bui yong kani ka takit cha u Deputy Commissioner hapoh 15 sngi, tangwa nga u pyrchang hi O wow leh yeini,” da ong u wa heijooh i por da pyntip u wa da yachem u wa waroh ki doctor wa sumaar ya kini ki ar ngut wow tip chaphang i chait i khiah yong ki nadooh wa wanrah ya ki ha NEIGRIHMS.
Neiliang ki bor wa pynlai ka NEIGRIHMS ki da khang ki ya u Syiemlieh wow klam wa ka Agnes neibhah wa rap chitom ko palat bar ya ka Amita wei neiliang uni u sahep da ong u wym klam u ya ka wei u lai pait hi eh u ka.
“Daw phah O leh ya ka bui wa ka Agnes ympu ye ko wow pyntip iyi iyi leh neidaw wa dang em ko hapyrdi i chah sumaar,” ong u Syiemlieh hawa jubab ya iwa kylli kiwa pathai khubor.
Khlaad noh ka Lidia Sutnga
Pynhundkhar
ka sorkar ka dei ban pynshitom ia kiba donkti ban ktah kti bad pynmynsaw iakine ki longkmie